
 Инсталиране на CMS Made Simple [версия 2.2.8]
===============================================


За да инсталирате CMS Made Simple (съкратено: CMSMS), моля, следвайте тези указания:

1. Свалете инсталационния архив (expanded версията) и съответния му checksum файл от официалния сайт на CMS Made Simple:  
  
[http://www.cmsmadesimple.org/](http://www.cmsmadesimple.org "CMS Made Simple")  
  
2. След като свалите пълния архив с инсталацията, трябва да го качите във вашето уеб пространство. Checksum файла може да остане на локалния ви диск.  
  
Можете да разархивирате файловете от сваления архив и после да ги качите, също така можете да качите архива и да използвате секцията Файлове от уеб хостинг контрол панела, за да разархивирате пакета.   
  
Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите [тук](https://www.icdsoft.com/bg/kb/kachvane_na_faylove).  
  
Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или чрез секцията Файлове на хостинг контрол панела.  
  
3. Създайте MySQL база данни за CMS Made Simple апликацията. Можете да направите това през MySQL секцията на хостинг контрол панела.  
  
Отново в същата секция създайте допълнителен MySQL потребител за CMSMS. Разрешете всички привилегии за допълнителния потребител за конкретната база данни.

4. Трябва да настроите часовата зона. За тази цел създайте и конфигурирайте глобален **php.ini** файл за акаунта. Работата с **php.ini** файлове е описана в секция [PHP настройки](https://www.icdsoft.com/bg/kb/view/php_nastroyki " PHP Настройки") на Документацията. Следният код ще присъства в глобалния **php.ini** файл:

date.timezone = "America/New\_York"

За да настроите часовата зона за България, заместете America/New\_York с Europe/Sofia. Списък с часови зони е достъпен на [http://php.net/timezones](http://php.net/timezones "Time Zones").

В глобалния php.ini файл също добавите следните примерни редове, за да активирате **output buffering**:  
  
output\_buffering = on  
output\_buffering = 4096

5. Oтворете с браузъра си директорията, в която сте разархивирали CMS Made Simple и кликнете на линка с инсталационния скрипт. Ще видите първата страница от инсталацията на CMS Made Simple, където можете да изберете езика за инсталационния интерфейс. Натиснете **"Next"**.  
  
6. Инсталаторът проверява за съществуваща предишна инсталация в избраната директория. Ако няма такава, инсталаторът ви позволява да продължите. Натиснете **"Install"**.  
  
7. На следващата страница CMSMS проверява дали сървъра отговаря на изискванията за инсталация. Натиснете бутона **"Next"**.

8. В раздел **Database Information** въведете следните данни:  
  
**Database Hostname**: localhost  
**Database Name**: Името на MySQL базата данни, която сте създали за CMSMS.  
**User name**: Потребителското име за MySQL, което сте създали в MySQL секцията на хостинг контрол панела за вашата CMSMS апликация.  
**Password**: Въведете паролата, която сте задали за вашия MySQL потребител.  
  
![Database Information](https://hostingassets.com/faq/3280.png "Database Information")

9. Изберете **Europe/Sofia** за **Server** **Timezone**.

Продължете напред чрез бутона "**Next**".

10. На екрана **Admin Account Information** въведете изискваната информация за създаване на административен потребител. След попълване на формуляра, натиснете "**Next**".

11. В следващата стъпка е нужно да въведете името на вашия сайт (**Web****Site Name**). Името е по ваш избор, като например може да бъде свързано със съдържанието на сайта, с името на вашата компания или с вашия домейн. На този екран можете да изберете и допълнителни езици за добавяне.

Натиснете бутона **"Next"**.

12. Натиснете бутона **"Next"** отново за да се попълнят таблиците в базата данни.

13. След като операцията приключи и инсталаторът покаже извършените действия, натиснете **"Next"**.

14. Готово - CMS Made Simple е инсталиран успешно. Важно е да премахнете директорията с инсталационните файлове веднага след като се уверите, че новият сайт функционира.  
  


**Важно:** Следете оригиналния сайт за обновления по сигурността на вашата инсталирана апликация. 

